Bolí ma koleno mám stuhnuté svalstvo a šľachy
Dobrý deň. Mám otázku Neviete mi poradiť nejaký gél na koleno mám stuhnuté svalstvo aj šľachy . Ako keby som mala svalovku keď zohnem koleno ako keby mi sťahovalo koleno. Bola som na magnetickej rezonancii a nezistili nič iba že mám artozu druhého stupňa. Ďakujem za rady.
Dobrý deň.
Ďakujeme za Vašu otázku.
Bolesť kolena, a stuhnutosť svalov a šliach je spojená práve s prítomnou osteoartrózou. Osteoartróza je nezápalové ochorenie kĺbov, pri ktorom dochádza k poškodeniu až strate chrupavky, pričom chorobný proces môže postihnúť aj okolité štruktúry, ako sú kosti, svaly, šľachy a väzy.
Z lokálne pôsobiacich prípravkov odporúčam
Complex Active gél
. Je to chladivý masážny gél s obsahom glukozamín sulfátu, MSM, chondroitín sulfátu a boswellie, ktoré spomaľujú, až zastavujú deštrukciu chrupavky. Vďaka obsahu silíc má chladivý účinok, ktorý zmierňuje bolesť a uvoľní stuhnuté svaly. Aplikuje sa 2 - 3krát denne na postihnuté miesto.
Taktiež je možné siahnuť po prípravkoch, ktoré priamo tlmia bolesť. Bez porady s lekárom sa môžu používať maximálne 7 až 14 dní. Ich účinok nastupuje rýchlejšie, ale trvá len počas doby liečby. Ide o prípravky s obsahom  ibuprofénu, diklofenaku alebo kyseliny acetylsalicylovej. Na trhu sú dopstupné lokálne pôsobiace formy, ako sú masti, gély, krémy a náplaste.
Pre lepšiu účinnosť a dlhodobejšiu úľavu je vhodné liečbu doplniť o systémovo pôsobiace prípravky. Vhodné sú tie, ktoré obsahujú kombináciu viacerých účinných zložiek, ako sú glukozamín, chondroitín, MSM, hyaluronát sodný, kolagén,vitamín C a iné.  Účinok liečby je postupný, nastupuje o 2 až 6 týždňov a pretrváva aj po ukončení užívania. Výborné skúsenosti majú naši pacienti s užívaním prípravku
Complex 6 Aktiv.
Prípravok sa užíva 2 až 3 mesiace a v prípade potreby je možné kúru zopakovať.
V prípade nedostatočného účinku alebo zhoršenia bolesti, odporúčam kontaktovať lekára, ktorý zvolí ďalší postup liečby.
Prajem skorú úľavu od ťažkostí.
S pozdravom
Mgr.Barbora Bičanovská